See tähendas, et esmane oli õppeedukus. Kui see langes, ei läinud koheselt kart või Delta luku taha ära, aga võis arvestada, et suvel tuleb väga palju tööd teha. Kui töötegemine soiku jääma pidanuks, läinuks jutt privileegide äravõtmisele. Mõnes mõttes kopeerib see tegelikku elu. Kui  õppida ei viitsi, pead tegema palju lolli tööd ja kui seda ka teha ei viitsi, siis elu küll säilib, aga väga madala kvaliteediga. Motivatsioon on seega paigas. Peab muidugi ütlema, et füüsiline töö on mulle siiani vastik ning selles mõttes armastust kuskilt ei tulnud. Ilmselt parem ongi, sest see sunnib ka täiskasvanuna vaimu teravamana hoidma, et suuta oma teadmisi rakendades osta sisse ka neid füüsilisi töid, mida võibolla oleks võimeline ise tegema, aga mida üldse teha ei tahaks.